

    ПОВИК ЗА ПОДНЕСУВАЊЕ НА ПОНУДИ

Агенцијата за супервизија на осигурување има потреба од образовни услуги од страна на едукатори за спроведување обука и стручен испит за вршење на работи на застапување во осигурување како и за спроведување на обука и стручен испит за вршење осигурително брокерски работи за 2021/2022/2023 година.

За таа цел, Агенцијата за супервизија на осигурување спроведува постапка за:
·  Доделување на договор за јавна набавка на образовни услуги – спроведување обука и стручен испит за вршење работи на застапување во осигурување и

· Доделување на договор за јавна набавка на образовни услуги – спроведување обука и стручен испит за вршење осигурително брокерски работи.
Согласно член 121 и член 122 од Законот за јавните набавки.

Едно лице/едукатор може да се пријави најмногу за два предмети (модули) за спроведување на обука и стручен испит за вршење работи на застапување во осигурување односно најмногу за два предмети (модули) за спроведување на стручен испит за вршење осигурително брокерски работи согласно Наставните програми.
I. ПРЕДМЕТ НА ЈАВНА НАБАВКА
1. Предметот на договорот за јавна набавка на образовни услуги - спроведување обука и стручен испит за вршење работи на застапување во осигурување, опфаќа:
1.1. Спроведување на обука за вршење на работи на застапување во осигурување – едукаторот/лицето има обврска да одржи предавање за определен модул со времетраење од 3 наставни часа, согласно Наставната програма за полагање на стручен испит за вршење работи на застапување во осигурување која содржи 6 подрачја – модули и тоа:

Модул 1: Основи на управување со ризик и осигурување
Модул 2: Законска регулатива од областа на осигурување

Модул 3: Трговско и облигационо право

Модул 4: Застапување во осигурување и етички кодекс

Модул 5: Осигурување на живот

Модул 6: Неживотно осигурување

· Наставна програма

https://aso.mk/obuka/obuka-za-zastapniczi-2020-godina/
· Прирачник за полагање на стручен испит за застапници во осигурување

https://aso.mk/wp-content/uploads/2019/05/Priracnik-za-zastapnicii_2_treto-izdanie.pdf


1.2. Спроведување на стручен испит за вршење на работи за застпаување во осигурување - едукаторот/лицето има обврска за секоја едукативно - испитна сесија да изготви најмалку 30 нови прашања и нивни одговори и истите да ги внесе во единствениот електроски систем за полагање на стручен испит за вршење на работи на застапување во осигурување од соодветниот модул.
2. Предмет на договорот за јавна набавка за образовни услуги - спроведување обука и стручен испит за вршење осигурително брокерски работи, опфаќа:

2.1. Спроведување на обука за вршење осигурително брокерски работи - едукаторот/лицето има обврска да одржи предавање за определен модул со времетраење од 3 наставни часа, согласно Наставната програма за полагање на стручен испит за вршење на осигурително брокерски работи која содржи 9 подрачја – модули и тoa:

Модул 1: Основи на управување со ризик и осигурување

Модул 2: Законска регулатива од областа на осигурување

Модул 3: Трговско и облигационо право

Модул 4: Посредување во осигурување и етички кодекс
Модул 5: Осигурување на живот

Модул 6: Неживотно осигурување

Модул 7: Финансиски аспекти на работењето

Модул 8: Снимање на ризик и посредување при реализирање на штети

Модул 9: Реосигурување

· Наставна програма

https://aso.mk/obuka/obuka-za-brokeri-2020-godina/
· Прирачник за полагање на стручен испит за застапници во осигурување

https://aso.mk/wp-content/uploads/2019/06/Priracnik-za brokeri_izmeni_2_izdanie_lektorirano_finalno.pdf
2.2 Спроведување на стручен испит за вршење на осигурително брокерски работи – едукаторот/лицето има обврска за секоја едукативно испитна сесија да изготви најмалку 30 нови прашања и нивно одговори, како и 5 нови практични примери и прашања кои произлегуваат од практичните примери и нивни одговори и истите да ги внесе во единствениот електронски систем за полагање на стручен испит за вршење на осигурително брокерски работи од соодветниот модул.

II. УСЛОВИ И КРИТЕРИУМИ ЗА ИЗБОР НА ЕДУКАТОР/ЛИЦЕ
Едукаторот/лицето кој ќе биде ангажиран за спроведувањето на обука и стручен испит за вршење работи на застапување во осигурување односно спроведување на обука за вршење осигурително брокерски работи согласно Законот за супервизија на осигурување може да биде лице кое што ги исполнува следните услови:

1. има завршено четиригодишно високо образование (VII/1 сепен или 240 кредити според европскиот кредит трансфер систем ЕКТС) и

2. има најмалку 10 години работно искуство од соодветната област за која ќе држи предавање.
1. Како доказ за исполнување на условите, едукаторите потребно е да достават:
2. Диплома или Уверение за завршено високо образование (VII/1 сепен или 240 кредити според европскиот кредит трансфер систем ЕКТС);

3. Потврда за работно искуство од 10 години од соодветната област за која едукаторот ќе држи предавање издадена од правното лице (работодавец) каде лицето го стекнало работното искуство, со наведување на работните задачи кои лицето ги извршувало и периодот на неговиот ангажман во правното лице.
Доколку во постапката за избор на едукатори за спроведување на обука и стручен испит за вршење работи на застапување во осигурување односно обука и стручен испит за вршење осигурително брокерски работи се јават повеќе лица кои ги исполнуваат условите согласно Законот за супервизија на осигурување, изборот на едукатори ќе се изврши преку рангирање (бодување) на пријавените лица преку следните критериуми со утврдени бодови за секој критериум поединечно:
	Работно искуство од областа (за секоја година, над 10 години)
	1

	Работно искуство од соодветниот предмет (модул) и/или сличен предмет (модул) од Наставната програма за која лицето се пријавува да спроведе обука
	5

	Научно наставно звање од областа
	50

	Магистратура
	10

	Магистратура од областа
	15

	Докторат
	25

	Докторат од областа
	30

	Објавена книга од областа
	10

	Објавена монографија од областа
	6

	Објавен труд од областа во научно списание со импакт фактор
	8

	Објавен труд од областа во научно списание без импакт фактор
	4

	Учество на меѓународна конференција со објавен труд
	4

	Учество на домашна конференција со објавен труд
	3

	Објавени прирачници или други работни материјали од областа
	4

	Објавен годишник или зборник од областа
	3

	Објавени статии во домашни и меѓународни списанија од областа
	2


Како доказ за исполнување на утврдените критериуми едукаторите потребно е да достават соодветни документи (докази) за завршен повисок степен на образование (магистер, доктор на науки и сл.), поседување на научно наставно звање, објавени монографии, трудови, прирачници, учество на конференции.


За едукатор ќе биде избрано лице кое по извршеното рангирање (бодување) согласно наведените критериуми ќе има најголем број на бодови.
III. НАДОМЕСТ НА ЕДУКАТОРИТЕ
Паричниот надомест на едукаторите ангажирани за спроведување на обука за полагање на стручен испит за вршење на работи на застапување во осигурување се утврдува во висина од 3.000 денари - нето за еден час (45 минути) реализирана обука (предавање) од Наставната програма за полагање на стручен испит за вршење на работи на застапување во осигурувањe.
Паричниот надоместок за подготвено прашање и негови одговори, подготовен практичен пример и прашање кое произлегува од практичниот пример и негови одговори за  стручниот испит за вршење на работи на застапување во осигурување и нивен внес во единствениот електронскиот систем за полагање на стручен испит за вршење работи на застапување во осигурување се утврдува во висина од 85 денари - нето.
Паричниот надомест на едукаторите ангажирани за спроведување на обука за полагање на стручен испит за вршење на осигурително брокерски работи се утврдува во висина од 3.000 денари - нето за еден час (45 минути) реализирана обука (предавање) од Наставната програма за полагање на стручен испит за вршење на осигурително брокерски работи.
Паричниот надоместок за подготвено прашање и негови одговори, подготовен практичен пример и прашање кое произлегува од практичниот пример и негови одговори за  стручниот испит за вршење на осигурително брокерски работи и нивен внес во единствениот електронскиот систем за полагање на стручен испит за вршење на осигурително брокерски работи се утврдува во висина од 85 денари - нето.
IV. КРАЕН РОК И МЕСТО ЗА ПОДНЕСУВАЊЕ НА ПОНУДИТЕ
Краен рок за поднесување на подните е  19.11.2021 година до 16:30 часот.

На понудите треба да е јасно назначено:

а. За која обука и стручен испит се пријавува поднесувачот на понудата и

б. За кој предмет (модул) се пријавува поднесувачот на понудата.

Понудите заедно со доказите за исполнување на условите согласно Законот за супервизија на осигурување како и доказите за исполнување на утврдените критериуми, треба да се достават на следната адреса:

Агенција за суперивизија на осигурување

ул. „Македонја“ бр.25, Палата Лазар Поп Трајков, 5-ти кат, 1000 Скопје.

Лице за контакт Наташа Јанковска natasa.jankovska@aso.mk
